gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4523, del 17-06-2003 (2003/6603)

Notificació d'arxivament de l'expedient administratiu AZ-9033/02.
-----------------------------------------------------------------

### Dades del document

Número de DOGV
:   4523

Data del DOGV
:   17-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/6603


Organisme emissor
:   Conselleria de Sanitat

Tipus de document
:   Anunci

Notificació d'arxivament de l'expedient administratiu AZ-9033/02. [2003/6603]
  
No s'ha pogut notificar de forma personal i directa a les persones interessades la resolució que tot seguit s'indica sobre l'arxivament de l'expedient de sol·licitud d'autorització sanitària d'un establiment alimentari menor. En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica ara.
  
València, 7 de maig de 2003.- El director territorial de Sanitat: Daniel Pablo Comeche.
  
«Vist l'expedient que més avall s'indica, que s'ha arxivat pels motius que s'indiquen en l'expedient, i segons que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Com que esta direcció territorial té competència per a resoldre els procediments esmentats segons els articles 4 i 6 de l'Orde de 6 de juny de 1997, de la Conselleria de Sanitat, que regula l'autorització sanitària d'establiments menors, modificada per l'Orde de 27 de març de 2000.
  
Resolc ordenar l'arxivament dels expedients administratius indicats.
  
Contra esta resolució podrà interposar-se recurs d'alçada en el termini d'un mes davant el director general per a la Salut Pública, d'acord amb el que establixen els articles 114 i 115 de la Llei 30/1992, de 26 de novembre (BOE de 27 de novembre), de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
El director territorial de Sanitat: Daniel Pablo Comeche.»
  
Titular Juan Jose Rubio Cuesta.
  
Adreça c/ 30 cantó c/ 22, polígon
  
 industrial el Bony, Catarroja.
  
Activitat menjador col·lectiu.
  
Núm. d'expedient AZ-9033/02
Diari Oficial de la Generalitat Valenciana


Sumari del DOGV 4433, del 05-02-2003 (2003/1003)

Ressenya de la Resolució d'11 de desembre de 2002, del conseller d'Obres Públiques, Urbanisme i Transports, relativa al Pla Especial del Parc Litoral de la Platja del Pinar de Castelló.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4433

Data del DOGV
:   05-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1003


Data del document
:   11-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Castelló de la Plana
    * pla d'urbanisme

Ressenya de la Resolució d'11 de desembre de 2002, del conseller d'Obres Públiques, Urbanisme i Transports, relativa al Pla Especial del Parc Litoral de la Platja del Pinar de Castelló. [2003/X1003]
  
D'acord amb l'article 59.4b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2349, de 24 de novembre de 1994), es publica una ressenya de la Resolució del conseller d'Obres Públiques, Urbanisme i Transports, d'11 de desembre de 2002, la qual s'ha publicat juntament amb les Normes Urbanístiques aprovades, en el Butlletí Oficial de la Província de Castelló número 10, de 23 de gener de 2003.
Diari Oficial de la Generalitat Valenciana


Sumari del DOGV 4520, del 12-06-2003 (2003/6665)

Expedient número AS/12/03. Contracte d'assistència del servei de manteniment i conservació dels aparells elevadors de la Universitat Jaume I de Castelló de la Universitat Jaume I de Castelló.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4520

Data del DOGV
:   12-06-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/6665


Data del document
:   26-05-2003

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * Castelló de la Plana
    * contracte de serveis
    * licitació
    * adjudicació de contracte administratiu
    * ascensor

Expedient número AS/12/03. Contracte d'assistència del servei de manteniment i conservació dels aparells elevadors de la Universitat Jaume I de Castelló de la Universitat Jaume I de Castelló. [2003/X6665]
  
El Rectorat de la Universitat Jaume I de Castelló, en compliment del que estableix l'article 93 de la Llei de Contractes de les Administracions Públiques, i als efectes que s'hi determinen, fa pública l'adjudicació del contracte que s'indica tot seguit:
  
1. Entitat adjudicadora
  
a) Organisme: Universitat Jaume I de Castelló.
  
b) Dependència que tramita l'expedient: Servei de Contractació i Assumptes Generals.
  
c) Número d'expedient: AS/12/03.
  
2. Objecte del contracte
  
a) Tipus de contracte: assistència.
  
b) Descripció de l'objecte: servei de manteniment i conservació dels aparells elevadors.
  
c) Divisió per lots i nombre: lot únic.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 16.04.2003.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: cent trenta mil euros (130.000 euros).
  
5. Adjudicació
  
a) Data: 19 de maig de 2003
  
b) Contractista: Schindler, SA.
  
c) Nacionalitat: espanyola.
  
d) Import d'adjudicació: cent vint-i-cinc mil nou-cents dinou euros amb seixanta cèntims (125.919,6 euros).
Diari Oficial de la Generalitat Valenciana


Sumari del DOGV 4530, del 25-06-2003 (2003/7246)

RESOLUCIÓ d'11 d'abril de 2003, de la Universitat Politècnica de València, per la qual es nomena Ismael Moya Clemente, catedràtic d'universitat de l'àrea de coneixement Economia Financera i comptabilitat, adscrita al Departament d'Economia i Ciències Socials.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4530

Data del DOGV
:   25-06-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/7246


Organisme emissor
:   Universitat Politècnica de València

Tipus de document
:   Resolució

RESOLUCIÓ d'11 d'abril de 2003, de la Universitat Politècnica de València, per la qual es nomena Ismael Moya Clemente, catedràtic d'universitat de l'àrea de coneixement Economia Financera i comptabilitat, adscrita al Departament d'Economia i Ciències Socials. [2003/S7246]
  
De conformitat amb la proposta elevada per la comissió nomenada per a jutjar el concurs convocat per Resolució de 10 de novembre de 2001 d'esta Universitat, plaça número 356/2001, codi 3103, Boletín Oficial del Estado de 28 de novembre de 2001, i presentada per l'interessat la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar Ismael Moya Clemente, amb número de document nacional d'identitat 86241058E, catedràtic d'universitat de la Universitat Politècnica de València, de l'àrea de coneixement Economia Financera i Comptabilitat, adscrita al Departament d'Economia i Ciències Socials.
  
València, 11 d'abril de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4517, del 09-06-2003 (2003/6236)

Notificació de resolució d'expedients sancionadors a TTES. Marofer, SL, amb número d'expedient 040'402/16302 i altres.
----------------------------------------------------------------------------------------------------------------------

### Dades del document

Número de DOGV
:   4517

Data del DOGV
:   09-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/6236


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de resolució d'expedients sancionadors a TTES. Marofer, SL, amb número d'expedient 040'402/16277 i altres. [2003/X6236]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), la nova redacció de la qual va ser aprovada per la Llei 4/1999, de 13 de gener, de Modificació de la Llei 30/1992 (BOE núm. 12, de 14 de gener de 1999), es fa pública la notificació de la resolució dels expedients sancionadors que s'indiquen (DR-8-2003), instruïts pel Servici Territorial de Transports a les persones o entitats denunciades que a continuació s'esmenten, ja que havent-se intentat la notificació en l'últim domicili conegut, esta no s'ha pogut realitzar.
  
Els corresponents expedients es troben en el Servici Territorial de Transports i els interessats podran interposar un recurs d'alçada, dins del termini d'un mes, comptador des del següent a la publicació del present en el Diari Oficial de la Generalitat Valenciana.
  
Transcorregut el termini esmentat sense que s'haja fet ús del dret d'interposar recurs, es consideraran fermes les resolucions.
Diari Oficial de la Generalitat Valenciana


Sumari del DOGV 4634, del 20-11-2003 (2003/12142)

ORDRE de 6 de novembre del 2003, de la Conselleria de Justícia i Administracions Públiques, per la qual es modifica la composició del tribunal de selecció de les convocatòries 6/2000 i 7/2000.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4634

Data del DOGV
:   20-11-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/12173


Organisme emissor
:   Conselleria de Justícia i Administracions Públiques

Tipus de document
:   Ordre

ORDRE de 6 de novembre del 2003, de la Conselleria de Justícia i Administracions Públiques, per la qual es modifica la composició del tribunal de selecció de les convocatòries 6/2000 i 7/2000. [2003/12602]
  
Vista l'Ordre de 8 d'octubre de 2003, de la Conselleria de Justícia i Administracions Públiques, per la qual es nomena tribunal de les proves selectives d'accés al grup C, sector administració general, torn de promoció interna, mitjançant conversió directa de places, convocatòries 6/2000 i 7/2000.
  
Vist l'escrit presentat per José Vicente Albero Calabuig, en el que s'absté, per causa justificada, segons el que disposa l'article 28 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de formar part del dit Tribunal.
  
En virtut de les competències que tinc atribuïdes per l'article 13 del Text Refós de la Llei de la Funció Pública, aprovat per Decret Legislatiu de 24 d'octubre de 1995,
  
ORDENE
  
Primer
  
Deixar sense efecte el nomenament de José Vicente Albero Calabuig com a membre del tribunal de les convocatòries 6/2000 i 7/2000.
  
Segon
  
Nomenar a Ofelia Bartolome Rovira com a membre vocal titular del tribunal de selecció de les citades convocatòries.
  
València, 6 de novembre de 2003
  
El conseller de Justícia i Administracions Públiques
Diari Oficial de la Generalitat Valenciana


Sumari del DOGV 4476, del 08-04-2003 (2003/3698)

Notificació de l'advertiment d'anul·lació de l'autorització sanitària per cessament de l'activitat. Expedient TO-ANULA 30/02.
-----------------------------------------------------------------------------------------------------------------------------

### Dades del document

Número de DOGV
:   4476

Data del DOGV
:   08-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/3698


Organisme emissor
:   Conselleria de Sanitat

Tipus de document
:   Anunci

Notificació de l'advertiment d'anul·lació de l'autorització sanitària per cessament de l'activitat. Expedient TO-ANULA 30/02. [2003/3698]
  
En relació amb l'autorització sanitària 40.12675/V, que té per a l'activitat de magatzem frigorífic polivalent l'establiment propietat de Saez Carrasco e Hijos, SL, situat a la plaça de les Corts Valencianes, 14, d'Aldaia, i a la vista de l'acta d'inspecció número 08-10.45480 de data 08.02.2002, en què consta que s'hi ha deixat d'exercir l'activitat.
  
Se'ls comunica que el director general per a la Salut Pública els donarà de baixa en el cens d'indústries autoritzades per cessament de l'activitat.
  
No obstant això, tenen un termini de 10 dies per a al·legar el que estimen convenient en el Centre de Salut Pública de Torrent, situat al carrer del pintor Ribera, 28, 2, telèfon 503900062.Si transcorre este termini sense resposta de la seua part, farem el que s'indica més amunt.
Diari Oficial de la Generalitat Valenciana


Sumari del DOGV 4444, del 20-02-2003 (2003/1922)

Informació pública del projecte d'urbanització del pla parcial sectors 6I, 6II i 7F.
------------------------------------------------------------------------------------

### Dades del document

Número de DOGV
:   4444

Data del DOGV
:   20-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1922


Organisme emissor
:   Ajuntament de Mutxamel

Tipus de document
:   Anunci

Informació pública del projecte d'urbanització del pla parcial sectors 6I, 6II i 7F. [2003/Q1922]
  
Que la Comissió de Govern, en la sessió feta el 21 de gener de 2003, va acordar sotmetre a informació pública, pel termini de 20 dies hàbils, el projecte d'urbanització del pla parcial sectors 6I, 6II i 7F, presentat per la mercantil adjudicatària del programa d'actuació integrada Consultores Urbanos del Mediterráneo, SL, i es notifica l'acord a la mercantil adjudicatària i a tots els propietaris afectats pel pla parcial, perquè manifesten expressament totes les al·legacions que consideren oportunes i la seua opció de pagament a l'urbanitzador, condició necessària per a l'elaboració del projecte de reparcel·lació.
  
Cosa que es fa pública perquè se'n prenga coneixement general, i es fa saber que durant el termini esmentat anteriorment, l'expedient es trobarà dipositat al Negociat d'Urbanisme d'este ajuntament per a la consulta.
Diari Oficial de la Generalitat Valenciana


Sumari del DOGV 4566, del 14-08-2003 (2003/9066)

RESOLUCIÓ de 18 de febrer de 2003, de la Conselleria d'Economia, Hisenda i Ocupació, per la qual s'autoritza determinada generació de crèdit de fons finalistes MAPA, en el capítol VII del programa 714.10, Ordenació i Millora de la Producció Pesquera, per un import de nou-cents quaranta mil euros (940.000,00 euros). Exp. 12.001/03-001.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4566

Data del DOGV
:   14-08-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/9066


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 18 de febrer de 2003, de la Conselleria d'Economia, Hisenda i Ocupació, per la qual s'autoritza determinada generació de crèdit de fons finalistes MAPA, en el capítol VII del programa 714.10, Ordenació i Millora de la Producció Pesquera, per un import de nou-cents quaranta mil euros (940.000,00 euros). Exp. 12.001/03-001. [2003/X9066]
  
La Conselleria d'Agricultura, Pesca i Alimentació ha proposat determinada generació de crèdits finalistes procedents del MAPA, destinada a incrementar la dotació de la línia de subvenció T3115 "Modernització i Adaptació del sector pesquer" del programa pressupostari 714.10, Ordenació i Millora de la Producció Pesquera, per un import de 940.000 euros, derivada del repartiment dels crèdits destinats a l'acció específica "Flota del Calador de Marroc. Regions Objectiu 1", acordat en Conferència Sectorial de Pesca, amb l'objectiu de cobrir les necessitats dels armadors i pescadors afectats per l'acabament de l'acord amb Marroc.
  
En conseqüència, i en virtut del que disposen els articles 18 i 20 b) de la Llei 12/2002 de Pressupostos de la Generalitat Valenciana per a l'exercici 2003, resolc:
  
Primer
  
S'autoritza l'increment del pressupost d'ingressos en l'aplicació pressupostària 701.03 "Transferències de capital finalistes. Àrea d'Agricultura, Ramaderia i Pesca" per import de 940.000,00 euros.
  
Segon
  
S'autoritza generar crèdits en l'aplicació pressupostària 13.45.019.02.6 per import de 940.000,00 euros.
  
Tercer
  
S'autoritza modificar l'annex de transferències de capital del programa 714.10 en la línia de subvenció i per l'import que es detalla
  
València, 18 de febrer de 2003.- El conseller: Vicente Rambla Momplet.
Diari Oficial de la Generalitat Valenciana


Sumari del DOGV 4425, del 24-01-2003 (2003/294)

Informació pública del pressupost general per a l'exercici 2002 i 2003.
-----------------------------------------------------------------------

### Dades del document

Número de DOGV
:   4425

Data del DOGV
:   24-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/294


Organisme emissor
:   Consorci per a L'Execucio de Les Previsions del Pla Zonal de Residus de Les Zones III i VIII (Area de Gestio 2)

Tipus de document
:   Anunci

Informació pública del pressupost general per a l'exercici 2002 i 2003. [2003/F294]
  
Aprovat inicialment per la Junta General del Consorci per a l'Execució de les Previsions del Pla Zonal de Residus de les Zones III i VIII, Àrea de Gestió 2, en sessió ordinària celebrada el dia 18 de desembre de 2002, el pressupost general corresponent als exercicis de l'any 2002 i 2003, es concedeix un termini d'exposició pública de 15 dies, durant els quals els interessats podran examinar l'expedient i presentar reclamacions.
  
El pressupost es considerarà definitivament aprovat si durant l'esmentat termini no s'hagueren presentat reclamacions.
Diari Oficial de la Generalitat Valenciana


Sumari del DOGV 4469, del 28-03-2003 (2003/3529)

Informació pública de la declaració de desert del concurs número 17/2003, relatiu a servici de bugaderia de la roba.
--------------------------------------------------------------------------------------------------------------------

### Dades del document

Número de DOGV
:   4469

Data del DOGV
:   28-03-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/3529


Data del document
:   12-03-2003

Organisme emissor
:   Conselleria de Sanitat

Tipus de document
:   Resolució

Descriptors 

:   * bugaderia
    * adjudicació de contracte administratiu
    * licitació
    * contracte de serveis

Informació pública de la declaració de desert del concurs número 17/2003, relatiu a servici de bugaderia de la roba. [2003/X3529]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Arnau de Vilanova. carrer de Sant Climent, 12, 46910 València. Telèfon 07 707 70 73, fax 96 386 85 50.
  
c) Número d'expedient: 17/2003.
  
2. Objecte del contracte
  
a) Tipus de contracte: contracte de servicis.
  
b) Descripció de l'objecte: servici de bugaderia de la roba.
  
c) Lots: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.386 de 26 de novembre de 2002.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: dos-cents vint-i-set mil sis-cents quaranta euros i cinquanta-sis cèntims (227.640,56 euros).
  
5. Adjudicació
  
a) Data: 15 de gener de 2003.
  
b) Contractista: desert.
  
c) Import d'adjudicació: desert.
Diari Oficial de la Generalitat Valenciana


Sumari del DOGV 4551, del 24-07-2003 (2003/8091)

Juí ordinari número 857/2002. Cèdula de notificació.
----------------------------------------------------

### Dades del document

Número de DOGV
:   4551

Data del DOGV
:   24-07-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/8091


Organisme emissor
:   Jutjat de Primera Instància Número 11 de València

Tipus de document
:   Anunci

Juí ordinari número 857/2002. Cèdula de notificació. [2003/M8091]
  
Part demandant: Consorci de Compensació d'Assegurances.
  
Part demandada: Julio Botia Oriol.
  
Sobre: reclamació de quantitat per import de 3.079,63 euros.
  
En el juí a què es fa referència, s'ha dictat la resolució que té l'encapçalament i la part dispositiva amb el següent text literal:
  
«Sentència número 297/2002.
  
València, 10 de desembre de 2002.
  
Francisco de Asís Silla Sanchis, magistrat jutge del Jutjat de Primera Instància número 11 de València i partit, ha vist les presents actuacions de juí ordinari número 857/2002, seguit a instàncies de l'entitat Consorci de Compensació d'Assegurances, representada i assistida per l'advocat de l'estat contra Julio Botia Oriol, declarat en rebel·lia, sobre reclamació de quantitat, i
  
Decisió:
  
Estimant íntegrament la demanda presentada per Consorci de Compensació d'Assegurances, representada i assistida per l'advocat de l'estat contra Julio Botia Oriol, declarat en rebel·lia, condemne el demandat a pagar a l'actora la quantitat de tres mil setanta-nou euros i seixanta-tres cèntims (3.079,63 EUR) més els interessos legals des de la presentació de la demanda, així com pagar les costes del present juí.
  
Notifiqueu la present resolució a les parts i feu-los saber que s'hi pot interposar un recurs en apel·lació davant l'Audiència Provincial de València, que s'ha de preparar mitjançant escrit presentat en este Jutjat en el termini de cinc dies hàbils comptats des del dia següent a la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna.
  
Esta és la meua sentència, que es durà al llibre que correspon, i la secretària estendrà en les actuacions el testimoni oportú, definitivament jutjant en primera instància, que pronuncie, mane i firme. Francisco de Asís Silla. Firmat i rubricat.»
  
Atés el desconeixement de l'actual domicili o residència de la part demandada, per resolució del dia de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i edicte en el Diari Oficial de la Generalitat Valenciana, per a dur a efecte la diligència de notificació de la sentència al demandat en rebel·lia.